Somkele Iyamah Idhalama jẹ́ òṣèré àti mọ́dẹ́lì ní orílẹ̀ èdè Nàìjíríà. Ó gbajúmọ̀ fún ipá tí ó kó nínú àwọn eré bíi 93 Days, The Wedding Party, The Arbitration, àti Gidi Up. Wọ́n bí Somkele sí ìlú Ika ní ìpínlẹ̀ Delta. Àwọn òbí rẹ̀ ni Andrew àti Onyi Iyamah tí wọn sì jẹ́ ọmọ ìlú Ika (Agbor). Òun ni ọmọ kẹta nínú àwọn ọmọ mẹ́rin tí àwọn òbí rẹ bí. Olùkọ́ rẹ̀, Mrs Abe ní o kókó kọ bí wọ́n ń ṣé jó àti bí wọ́n ṣé ń ṣe eré. Ó gboyè jáde láti ilé ẹ̀kọ́ gíga tí McMaster University nínú ìmò Biochemistry. Ó kópa nínú eré 93 Days gẹ́gẹ́ bí dókítà kan tí ó kó àrùn Ẹ̀bólà. Ipa tí ó kó nínú eré yìí ló fà tí ó fi gba àmì ẹ̀yẹ òṣèré to dára jù lọ láti ọ̀dọ̀ ELOY Award. Ó jẹ́ àmbásẹ́dọ̀ fún ilé iṣẹ́ Multichoice Nigeria. Òun ní o ṣe aṣojú fún ilé iṣẹ́ Andrea Iyamah tí àbúrò rẹ̀ gbé kalẹ̀.